Մենք բազմիցս անդրադարձել ենք այդ պատմությանը, որի ետեւում պարոն Սարգսյանը պարզ հաշվեհարդար էր տեսնում՝ իր անհնազանդության համար, բուհի ղեկավարության կողմից։ «Հրապարակում» տպագրել ենք նաեւ նրա՝ Ն․Սարգսյանի հոդվածները, որոնց հիմքով էլ՝ զրպարտության համար, տարիներ առաջ ՀՊՏՀ-ն՝ ռեկտոր Կորյուն Աթոյանի գլխավորությամբ դիմեց դատարան։ Այդ դատական գործն արդեն մի քանի տարի ձգվում է, այս ընթացքում հայցը նաեւ լրացվել է, քանի որ Սարգսյանը նոր հոդվածներ է գրել մեր թերթում եւ «Առավոտում» եւ «զրպարտության» ծավալն էլ, ըստ այդմ, մեծացել է։